E lec'h izelañ Leurgêr ar Bravigerezhioù emañ ar feunteun. Italian eo he stil, enframmet en doare barok Compostela. Kelc'hiek hag e greunvaen eo diaz an oglenn ur metr uhelder dezhi, gant ur bazenn. Er c'hreiz emañ an delwenn, gant ul live kentañ ma weler ar pevar marc'h o strinkañ dour dre o genoù. Anezho e sav ur mas toget gant bolz-enor an abostol, ha war ar volz emañ delwenn ur vaouez (Compostela, war a hañval) en he c'hoazez o sevel steredenn Compostela gant he dorn dehoù.